Flutur după întâlnirea cu ambasadorul SUA în România: "Județul Suceava este pregătit să se implice în parteneriatul româno-american"
Președintele Consiliului Județean Suceava, Gheorghe Flutur, s-a întâlnit, astăzi, la sediul administrației județene, cu ambasadorul SUA în România, Excelența Sa Kathleen Kavalec. Gheorghe Flutur a precizat că ambasadorul SUA efectuează zilele acestea o vizită în județul Suceava cu ocazia deschiderii expoziției "Noi, Poporul: 25 de ani de Parteneriat Strategic", organizată pentru a aniversa un sfert de secol de parteneriat strategic între România și SUA.
"Județul Suceava este pregătit să se implice în parteneriatul româno-american. În cadrul întâlnirii am prezentat oportunitățile în perspectiva dezvoltării unui parteneriat economic Suceava – SUA, bazat pe turism, cultură, mediu de afaceri", a spus Flutur. El a arătat că parteneriatul strategic a marcat înscrierea României pe un drum al consolidării, bunăstării vieții socio-economice, democrației, cimentat odată cu aderarea la NATO și UE.
Excelența Sa a fost însoțită de consilierul pentru presă și cultură al Ambasadei SUA, Peter Brown, de consilierul politic Alexandra Shema și de directorul pentru spații americane, Irina Nițu.
Flutur după întâlnirea cu ambasadorul SUA în România: "Județul Suceava este pregătit să se implice în parteneriatul româno-american",